CELEX: C2004/217/24
Language: lv
Date: 2004-08-28 00:00:00
Title: Lieta C-255/04: Prasība pret Francijas Republiku, ko Eiropas Kopienu Komisija iesniedza 2004. gada 14. jūnijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/12
            
         Prasība pret Francijas Republiku, ko Eiropas Kopienu Komisija iesniedza 2004. gada 14. jūnijā
   (Lieta C-255/04)
   (2004/C 217/24)
   Eiropas Kopienu Tiesā 2004. gada 14. jūnijā izskatīšanai ir iesniegta prasība pret Francijas Republiku, ko cēla Eiropas Kopienu Komisija, kuru pārstāv E. Traversa un A.-M. Rouchaud-Joët, kas norādīja adresi Luksemburgā.
   
               —
            
            
               Eiropas Kopienu Komisijas lūdz Tiesu atzīt, ka:
               
                           —
                        
                        
                           atļaujas izsniegšanu citā dalībvalstī nodibinātai mākslinieku aģentūrai pakārtojot šīs aģentūras darbības interešu kritērijam mākslinieku nodarbinātības nepieciešamības kontekstā,
                        
                     
                           —
                        
                        
                           pieņemot, ka mākslinieks, kas uzskatāms par pakalpojumu sniedzēju savas izcelsmes dalībvalstī, kur viņš parasti sniedz līdzīga veida pakalpojumus, ir darbinieks,
                        
                     
         
               —
            
            
               Francijas Republika nav izpildījusi pienākumus, kas tai uzlikti saskaņā ar EK līguma 43. un 49. pantu, un piespriest Francijas Republikai atlīdzināt izdevumus.
            
         Pamati un galvenie argumenti
   Atļauju saņemšanas kārtība personām, kuras veic uzņēmējdarbību citā dalībvalstī un kurām līdzīgos apstākļos nav izsniegta atļauja savas izcelsmes dalībvalstī, ir raksturīga ar tās kārtības tīri mehānisku piemērošanu, kas attiecas uz personām, kuras sniedz pakalpojumus Francijā, un neņem vērā jau savā izcelsmes valstī norādītos pierādījumus un garantijas. Francijas atļaujas piešķiršanas kārtības piemērošana šādos apstākļos pārsniedz to, kas ir nepieciešams attiecīgo mākslinieku interešu aizsardzībai. No otras puses, aģentūras darbības interešu kritērijs mākslinieku nodarbinātības nepieciešamības kontekstā piešķir par atļauju izsniegšanu vai atņemšanu atbildīgajam Darba ministram pilnīgi diskrecionāru varu izslēgt pakalpojumu sniedzējus no ārvalstīm, jo pastāv pietiekams skaits Francijas aģentūru, kurām ir licence Francijā.
   Pieņēmums, ka mākslinieks, kas uzskatāms par pakalpojumu sniedzēju savas izcelsmes dalībvalstī, kur viņš parasti sniedz līdzīgus pakalpojumus, ir darbinieks, ir ierobežojums pakalpojumu brīvai apritei tiktāl, ciktāl šis pieņēmums aizliedz vai apgrūtina tā pakalpojuma sniedzēja darbību, kas sniedz pakalpojumus citā dalībvalstī, kur viņš likumīgi nodrošina līdzīgu pakalpojumu sniegšanu, un pārsniedz to, kas ir nepieciešams, lai izpildītu šī pieņēmuma pamatā esošus mērķus. Turklāt, šis pieņēmums ir ļoti grūti atspēkojams, un tā sekas ietekmē ne tikai sociālo nodrošinājumu, bet arī apmaksātos atvaļinājumus un papildus pensiju kārtību. Pat, ja pieņēmums vienādi attiecas uz attiecīgās valsts un uz citu dalībvalstu māksliniekiem, tas ir ierobežojums, kas apgrūtina vai padara mazāk pievilcīgas to mākslinieku darbības, kas veic uzņēmējdarbību dalībvalstī, kur viņi likumīgi sniedz analogus pakalpojumus, un kas nav samērīgs ar sasniedzamo mērķi.